# **DĖL ROKIŠKIO RAJONO SAVIVALDYBĖS BŪSTO IŠNUOMAVIMO**

# 2018 m. kovo 23 d. Nr. TS-

# Rokiškis

# 

Vadovaudamasi Lietuvos Respublikos paramos būstui įsigyti ar išsinuomoti įstatymo 14 straipsnio 1 dalies 4 punktu, Rokiškio rajono savivaldybės tarybos 2017 m. lapkričio 23 d. sprendimu Nr. TS-199 ,,Dėl Rokiškio rajono savivaldybės būsto fondo ir socialinio būsto fondo sąrašų patvirtinimo“, atsižvelgdama į Savivaldybės ir socialinio būsto nuomos bei priežiūros komisijos 2018-03-13 siūlymą bei Pauliaus Mališausko 2018-03-12 prašymą, Rokiškio rajono savivaldybės taryba nusprendžia:

1. Išnuomoti Pauliui Mališauskui 218,73 kv. m Rokiškio rajono savivaldybės būstą, esantį Beržų g. 1, Jūžintų mstl., Rokiškio r. sav., šešeriems metams.

2. Įgalioti Jūžintų seniūnijos seniūną pasirašyti savivaldybės būsto nuomos sutartį su Pauliumi Mališausku.

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

# 

Savivaldybės meras                                                                                           Antanas Vagonis

# Violeta Bieliūnaitė-Vanagienė

Rokiškio rajono savivaldybės tarybai

# **SPRENDIMO PROJEKTO ,, DĖL ROKIŠKIO RAJONO SAVIVALDYBĖS BŪSTO IŠNUOMAVIMO” AIŠKINAMASIS RAŠTAS**

**Parengto sprendimo projekto tikslai ir uždaviniai.**

Gautas Pauliaus Mališausko prašymas išnuomoti savivaldybės būstą, esantį Beržų g. 1 Jūžintuose, Rokiškio r. sav. Lietuvos Respublikos paramos būstui įsigyti ar išsinuomoti įstatymo 14 straipsnio 1 dalies 4 punkte numatyta, kad savivaldybės būstas gali būti išnuomojamas savivaldybės tarybos sprendimu kitais tikslais, vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu ir kitais įstatymais. Atsižvelgiant į tai, parengtas savivaldybės tarybos sprendimo projektas išnuomoti savivaldybės būstą Pauliui Mališauskui.

**Šiuo metu esantis teisinis reglamentavimas.**

Lietuvos Respublikos paramos būstui įsigyti ar išsinuomoti įstatymas.

**Sprendimo projekto esmė.**

Beržų g. 1, Jūžintai, Rokiškio r. sav. esantis 218,73 kv. m pastatas yra įtrauktas į savivaldybės būsto fondą ir vadovaujantis Paramos būstui įsigyti ar išsinuomoti įstatymo nuostatomis tarybos sprendimu gali būti išnuomotas. Nuo 2001-10-01 dalis minėto pastato buvo išnuomota Eimučiui Mališauskui, savivaldybės būste kartu gyveno nuomininko sūnus Paulius Mališauskas. Minėta nuomos sutartis su visomis galiojančiomis jos redakcijomis dėl savivaldybės būsto, esančio Beržų g. 1, Jūžintai, Rokiškio r. sav., dalies yra nutraukta 2018 m. kovo 15 d. Rokiškio rajono savivaldybės administracijos direktoriaus įsakymu Nr. AV-257. Savivaldybės būsto plotas patikslintas 2018 m. kovo 5 d. Rokiškio rajono savivaldybės tarybos sprendimu Nr. TS-56 „Dėl Rokiškio rajono savivaldybės tarybos 2017 m. lapkričio 30 d. sprendimo Nr. TS-199 „Dėl Rokiškio rajono savivaldybės būsto fondo ir socialinio būsto fondo sąrašų patvirtinimo“ dalinio pakeitimo“.

Atsižvelgiant į tai, kad Paulius Mališauskas ilgai gyveno minėtame būste ir pateikė prašymą išnuomoti savivaldybės būstą, esantį Beržų g. 1 Jūžintai, Rokiškio r. sav., siūloma išnuomoti 218,73 kv. m savivaldybės būstą Pauliui Mališauskui šešeriems metams.

Šešerių metų laikotarpis pasirinktas todėl, kad pastato būklė nėra gera, pastatą remontuoti ekonomiškai nenaudinga, numatoma pastatą parduoti. Vadovaujantis Paramos būstui įsigyti ar išsinuomoti įstatymo nuostatomis, nuomininkas įgis teisę pirkti savivaldybės būstą po penkerių metų. Papildomai numatytas laikas sutvarkyti visus formalumus, jei nuomininkas pageidautų pirkti būstą

**Galimos pasekmės, priėmus siūlomą tarybos sprendimo projektą:**

**teigiamos** – bus patenkintas gyventojo prašymas.

**neigiamos** – nebus.

**Kokia sprendimo nauda Rokiškio rajono gyventojams.**

Savivaldybės būsto fondo sąrašas ir asmenų nuomojančių savivaldybės būstą sąrašas skelbiamas viešai savivaldybės internetiniame puslapyje, todėl gyventojai turi galimybę susipažinti su šiais sąrašais.

**Finansavimo šaltiniai ir lėšų poreikis**.

Lėšų nereikės, nuomininkas privalės mokėti apskaičiuotą nuomos mokestį, 9,89 Eur per mėnesį. Nuomos mokestis, pagal patvirtintą metodiką, gali būti perskaičiuotas 1 kartą per metus.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Turto valdymo ir viešųjų pirkimų skyriaus

vyriausioji specialistė Violeta Bieliūnaitė-Vanagienė